भागलपुर यादव, मुसलमान और ब्राह्मण प्रभाव वाला क्षेत्र है। सिल्क उद्योग का आधार मुस्लिम परिवार ही रहे हैं। शहरी क्षेत्र होने के कारण बनिया का भी काफी प्रभाव है। लेकिन भागलपुर दंगा के कारण सामाजिक समीकरण बदला और कुछ जातियां नयी ताकत बनकर उभरीं। अतिपिछडी जातियों के उभार ने ब्राह्मणों को कमजोर किया। जदयू और भाजपा के गठबंधन ने सामाजिक स्वरूप को नया आकार दिया। अतिपिछड़ी जातियों में गंगोता सबसे मजबूत है और छह विधायकों में तीन इसी जाति के हैं। मल्लाह और धानुक की भी बड़ी आबादी है।